**Underoath** (štylizované ako **Underøath**) je americká metalcorová skupina pochádzajúca z Tampy na Floride. Skupiny založili Dallas Taylor a Luke Morton dňa 30. novembra 1997 v Ocale na Floride, pričom jej ďalší členovia boli z Tampy.

Skupina so svojím pôvodným spevákom, Dallasom Taylorom, vydala albumy *Act of Depression*, *Cries of the Past* a *The Changing of Times*. Po jeho odchode sa stal frontmanom Spencer Chamberlain. Skupina potom vydala albumy *They’re Only Chasing Safety* a *Define the Great Line*, ktoré boli certifikované zlatou platňou a stali sa najúspešnejšími kresťanskými albumami od roku 1997 v rebríčku Billboard 200. Tieto dva albumy dali skupine väčší mainstreamový a komerčný úspech.

Skupina tiež získala dve nominácie na cenu Grammy v rokoch 2007 a 2010. Tiež skupina nahrala koncertný box set CD/DVD nazvaný *Survive, Kaleidoscope*, ktorý bol vydaný dňa 27. mája 2008. Od konca februára do začiatku mája nahrávala skupina svoj šiesty štúdiový album s názvom *Lost in the Sound of Separation*, ktorý bol vydaný dňa 2. septembra 2008. Album dosiahol 8. miesto v rebríčku Billboard 200. Posledný album skupiny, *Ø (Disambiguation)* bol vydaný dňa 9. novembra 2010. Bol to prvý album bez pôvodného bubeníka Aarona Gillespieho, ktorý zo skupiny odišiel začiatkom roka.

Dňa 2. októbra 2012, ohlásila skupina Underoath, že v roku 2013 ukončí svoju činnosť, ale 17. augusta 2015 ohlásili návrat na scénu.

Dňa 22. februára 2018, ohlásila skupina svoj ôsmy album, nazvaný *Erase Me*, ktorý vychádza 6. apríla 2018. Prvý song nesie názov "On My Teeth".

História
--------

### Vznik a *Act of Depression* (1997 – 2000)

Dňa 30. novembra 1997 založili skupinu Underoath Dallas Taylor a gitarista Luke Morton v Ocale na Floride. Morton vymyslel meno Underoath, ktoré našiel "niekde v Biblii". Bubeník Aaron Gillespie, ktorý navštevoval Mortonov kostol sa neskôr opýtal, či by nemohol hrať s nimi. Gillespie sa teda pridal k dvojici a skupina ešte získala gitaristu Coreyho Stegera a basgitaristu Octavia Fernandeza; všetci členovia vtedy chodili na strednú školu.

Po roku hrania na festivaloch po Floride, podpísala skupina v roku 1999 nahrávaciu zmluvu s vydavateľstvom Takehold Records. V tom čase odišiel zo skupiny Luke Morton a jeho meno sa tak neobjavilo na žiadnej vydanej nahrávke. Skupina potom vydala album *Act of Depression*, ktorého sa predalo viac ako 2000 kópií.

### *Cries of the Past* a *The Changing of Times* (2000 – 2003)

V roku 2000 prišiel do skupiny klávesista Christopher Dudley, a päťskladbový, 40-minútový album *Cries of the Past* bol vydaný. Predalo sa ho 3000 kusov. V roku 2001 bolo vydavateľstvo Takehold Records kúpené vydavateľstvom Tooth & Nail Records, a Underoath podpísala zmluvu s Solid State Records. V januári 2002 prišiel do skupiny basgitarista Grant Brabdell. Skupina začala pracovať na debutovom albume pod Solid State Recordfs, s názvom *The Changing of Times*, s producentom Jamesom Paulom Wisnerom. Album bol vydaný dňa 26. februára 2002 a bol z neho vydaný jeden singel „When the Sun Sleeps".

V roku 2003 skupina podporila vydanie album koncertovaním na Warped Tour, ale ich účasť na turné skončila, keď Taylor opustil skupinu. Klávesista Chris Dudley vysvetlil v tom čase, že Taylor nemohol dlhšie koncertovať s Underoath, kvôli viacerým dôvodom, a opustiť skupinu bolo jeho vlastné rozhodnutie. Pod špekuláciami o potenciálnom rozpade skupiny, začala skupina podoprné turné so skupinou Atreyu v auguste 2003 s dočasným vokalistom Mattom Tarpeyom zo skupiny Winter Solstice. V októbri 2003 počas CMJ Festu v New Yorku sa skupina znovu objavila s hlavým vokalistom Spencerom Chamberlainom, bývalým členom skupiny This Runs Through. Potom, ako sa stal Chamberlain stálym členom, skupina diskutovala nad možnosťou zmeny názvu a vytvorením novej skupiny. Nakoniec sa však členovia rozhodli, že ostanú ako Underoath.

### *They're Only Chasing Safety* (2004 – 2005)

Po ukončený turné počas roka 2003 začala skupina pracovať na albume, pričom začiatok nahrávania potvrdila na február 2004.

Počas prvých mesiacov roka 2004 sa skupina Underoath vrátila do štúdia s hlavným vokalistom Chamberlainom a producentom Jamesom Paulom Wisnerom. Album *They're Only Chasing Safety* bol vydaný dňa 15. júna 2004 a získal pre skupinu väčší komerčný úspech. Počas prvého týždňa sa predalo skoro 100 000 kópií a koncom roka 2005 získal zlatú platňu za predaj viac ako 487 000 kópií. S Gillespiem, jediným pôvodným členom, bol album *They're Only Chasing Safety* obrovskou zmenou v hudbe a rytme oproti ich predchádzajúcej tvorbe. Skladby „Reinventing Your Exit" and „It's Dangerous Business Walking out Your Front Door" boli vydané ako single a ich hudobné videá boli často vysielané na MTV a Fuse.

V marci 2005 sa Underoath zúčastnila na inauguračnom turné Taste of Chaos, a skoro potom, začala skupina svoje prvé vlastné turné. V októbri 2005 bol album *They're Only Chasing Safety* opätovne vydaný v dvojdiskovom sete so štyrmi dovtedy nevydanými skladbami. Album mal takisto zmenenú grafiku obalu od Jacoba Bannona zo skupiny Converge. Od roku 2005 sa predalo viac ako 218 000 kópií albumu, pričom jeho opätovného vydania sa predalo ďalších 279 000 kópií, čo je spolu viac ako 500 000 predaných albumov len v USA.

### *Define the Great Line* (2006 – 2007)

V januári 2006 sa skupina vrátila do štúdia, aby nahrala svoj piaty štúdiový album *Define the Great Line*. Skupina písala texty pre skladby tohto albumu už dva týždne po vydaní albumu *They're Only Chasing Safety*. Producentmi albumu boli Matt Goldman, ktorý produkoval albumy pre skupiny Copeland a Norma Jean a Adam Dutkiewitz, gitarista skupiny Killswitch Engage. Chamberlain poznamenal, že viokály na albume môžu trochu pripomínať Taylora. Texty mali význam pre Chamberlaina, pretože písal o "veciach, ktoré ho formovali to takého, kým je dnes".

Album bol vydaný dňa 20. júna 2006, pričom sa ho počas prvého týždňa predalo 98 000 kópií. Tiež debutoval na 2. mieste v rebríčku Billboard 200, čo je najlepšia pozícia kresťanského albumu od roku 1997. Album bol certtfikovaný na zlatú platňu asociáciou RIAA dňa 11. novembra 2006, za predaj 500 000 albumov. Album bol tiež vydaný ako vinyl, ale táto edícia bola limitovaná na 3000 kusov. Skupina odohrala koncom roku 2008 turné naprieč Európou, Áziou a Austráliou, a od februára do apríla 2007 koncertovala so skupinami Taking Back Sunday a Armor for Sleep.

### *Lost in the Sound of Separation* (2008 – 2009)

Počas turné v septembri 2007 Chamberlain viackrát poznamenal, že skupina plánuje vydať nový album niekedy v polovici roku 2008. Neskôr bolo potvrdené vydanie na 2. septembra 2008. Nahrávanie začalo v marci a skončilo v apríli 2008. McTague povedal, že album bude zvukovo tvrdší ako album *Define the Great Line*.

V októbri 2007 začala skupina natáčať svoj dokument z pohľadu tretej osoby *Survive, Kaleidoscope*. Film bol natočený v rozlíšení 720p a v širokouhlom formáte 16:9. Koncertné CD/DVD *Survive, Kaleidoscope* vydala skupina dňa 27. mája 2008, pričom album dosiahol 81. miesto v rebríčku Billboard 200.

V prvom týždni debutoval album *Lost in the Sound Separation* na 8. mieste v rebríčku Billboard 200, pričom v USA sa počas prvého týždňa predalo okolo 56 000 kópií.

### Odchod Aarona Gillespieho a *Ø (Disambiguation)* (2010 – 2011)

Počas rozhovoru koncom roka 2009, povedal gitarista Timothy McTague, že skupina "začína písať skladby pre ďalší štúdiový album", a dúfajú, že nahrávať začnú koncom leta alebo začiatkom jedene 2010. Skupina sa rozhodla vydať svoj koncertný album *Live at Koko* exkluzívne pre britských fanúšikov prostredníctvom svojej predajnej webstránky. Dňa 25. februára 2010 oznámila skupina, že má ukončené písanie textov skladieb pre nový album.

Dňa 5. apríla 2010 ohlásila skupina odchod jej posledného pôvodného člena, bubeníka a speváka Aarona Gillespieho. Aaron naposledy hral so skupinou Underoath dňa 6. apríla 2010 v Miláne v Taliansku.

Nový album s názvom *Ø (Disambiguation)* bol vydaný dňa 9. novembra 2010 cez vydavateľstvo Tooth & Nail Records. Dňa 9. septembra 2010 bolo oznámené, že skupina podpísala zmluvu s vydavateľstvom Roadrunner Records pre distribúciu nahrávok mimo USA a Kanady. Dňa 23. novembra 2010 spevák Spencer Chamberlain začal trpieť otravou jedlom.

### *Anthology*, koniec a rozlúčkové turné (2012 – 2013)

Dňa 2. októbra 2012 oznámila skupina cez svoj Twitter, že v roku 2013 ukončí pôsobenie. Okrem toho, vydala skupina kariérnu kompiláciu *Anthology: 1999-2013* dňa 6. novembra 2012.

Dňa 9. októbra 2012 ohlásila skupina rozlúčkové turné so skupinami mewithoutYou, As Cities Burn a letlive.

Dňa 26. januára 2013 odohrala skupina Underoath svoju poslednú show v Jannus Live v meste St. Petersburg na Floride. Zúčastnil sa tiež Aaron Gillespie, ktorý zahral skladby „Emergency Broadcast", „The End is Near" a „Reinventing Your Exit".

### Návrat na scénu (2015–2017)

V januári 2015 spustila skupina kampaň pre dokončenie produkcie dokumentárneho filmu o ich rozlúčkovom turné, zverejnením dvoch trailerov na ich Youtube kanál.

V júli 2015 začali Underoath odhaľovať "rebirth is coming" ("znovuzrodenie prichádza") spolu s kryptickým video na všetkých svojich sociálnych účtoch. Na pozadí videa hral refrén songu "It's Dangerous Business Walking Out Your Front Door" hraný odzadu a neskôr sa na oficiálnej stránke skupiny objavil odpočet odpočítavajúci čas do 24. augusta 2015.

17. augusta 2015 skupina ohlásila, že sa zúčastní na prvom koncerte od rozpadu v roku 2013 v San Bernardine v Kaliforni 19. marca 2016, spolu so skupinou A Day to Remember. V interview pre *Alternative Press*, Chamberlain a Gillespie potvrdili návrat na scénu.

### Erase Me (2018–súčasnosť)

20. februára 2018, používateľ Redditu uverejnil, že do poštovej schránky dostal CD od Fearless Records. Na tomto bielom CD bolo napísané čiernou fixou "ERASE ME" a pod nápisom bola webstránka www.eraseme.io. Na CD bol iba jeden song s názvom "No Frame", ktorý mal 35 sekúnd a znel ako napätý elektronický song. Odpočet na stránke odpočítaval čas do 22. februára 2018.

22. februára 2018 bolo na stránku pridané video k novému songu "On My Teeth" a bol oznámený nový album "Erase Me". Predobjednávky boli spustené v rovnaký deň. *Erase Me* vychádza 6. apríla 2018.

Hudobný štýl
------------

### Žáner

Skupina Underoath je označovaná ako kresťanská metalová a metalcorová skupina, ale je tiež označovaná za hardcorepunkovú, post-hardcorovú, emo, a screamo skupinu.

Ako demonštrovala na svojom prvom albume, *Act of Depression*, Underoath pôvodne hrala kombináciu hardcore punku a metalcore spojenú s black metalom a death metalom. S albumom *The Changing of Times* skupina včlenila do svojej tvorby heavy metal a prvky elektronickej hudby.

Skupina podstúpila extrémnu zmenu oproti predchádzajúcej tvrobe s albumom *They're Only Chasing Safety*, pričom jej tvorba sa zamerala viac na alternatívny rock, nu metal, melodic hardcore a screamo.

Štvrtý album skupiny, *Define the Great Line* demonštroval ťažší a eklektickejší štýl a ambientnými post-metalovými pasážami. Album *Lost in the Sound of Separation* včlenil do tvorby zase prvky industriálnej hudby.

### Vplyvy

Basgitarista Grant Brandell vysvetlil, že hudba Underoath je ovplyvnená viacerými skupinami ako Refused, At the Drive-In, Apple Not Asteroid, Jimmy Eat World, Isis a Radiohead.

Členovia skupiny
----------------

**Súčasní členovia**

* Aaron Gillespie – drums, clean vocals (1997–2010, 2015–present)
* Christopher Dudley – keyboards, synthesizers, samplers, programming (2000–2013, 2015–present)
* Timothy McTague – lead guitar, backing vocals (2001–2013, 2015–present)
* Grant Brandell – bass guitar (2002–2013, 2015–present)
* Spencer Chamberlain – lead vocals, additional guitars (2003–2013, 2015–present)
* James Smith – rhythm and lead guitar (2003–2013, 2015–present)

**Bývalí členovia**

* Dallas Taylor – hlavný spev (1997–2003)
* Luke Morton – sólová gitara (1997–1999)
* Rey Anasco – basová gitara (1997–1999)
* Corey Steger – rytmická gitara (1998–1999), sólová gitara (2000–2001), sprievodný spev (1998–2001)
* Octavio Fernandez – basová gitara (1999–2000), rytmická gitara (2000–2003)
* Matthew Clark – basová gitara (2000–2001)
* Billy Nottke – basová gitara (2001–2002)
* Kelly Scott Nunn – rytmická gitara (2002–2003)
* Daniel Davison – bicie (2010–2013)


**Časová os**

Diskografia
-----------

*Bližšie informácie v hlavnom článku: Diskografia skupiny Underoath*
Štúdiové albumy
* *Act of Depression* (1999)
* *Cries of the Past* (2000)
* *The Changing of Times* (2002)
* *They're Only Chasing Safety* (2004)
* *Define the Great Line* (2006)
* *Lost in the Sound of Separation* (2008)
* *Ø (Disambiguation)* (2010)
* *Erase Me* (2018)

Referencie
----------

1. ↑  REID, Kevin. *Underoath - They’re Only Chasing Safety Recenzia* [online]. MusicEmissions.com, 7. marec 2007, [cit. 2008-06-20]. Dostupné online.
2. ↑  
 *Underoath Biography* [online]. MP3.com, 22. február 2009, [cit. 2009-02-22]. Dostupné online.
3. ↑  Dudley, Chris; Manuel Garcia. *Underoath Interview May 4, 2006* [online]. drivenfaroff.com, 4. máj 2006, [cit. 2008-01-12]. Dostupné online.
4. ↑  Brandell, Grant; Music Faith. *Underoath Interview* [online]. musicfaith.com, Júl 2006, [cit. 2008-01-12]. Dostupné online.
5. 1 2   *Underoath Bio* [online]. Solid State Records, [cit. 2008-01-12]. Dostupné online.
6. ↑   *Underoath Nominated For Grammy* [online]. AbsolutePunk.net, 7. december 2006, [cit. 2008-06-28]. Dostupné online.
7. ↑   *Nominees And Winners* [online]. GRAMMY.com, [cit. 2011-10-16]. Dostupné online.
8. ↑  
 *Underoath Choose Album Title as They Gear Up for Mayhem Festival* [online]. Buzznet.com, [cit. 2008-06-22]. Dostupné online.
9. ↑   *Underoath – Lost in the Sound of Separation* [online]. Billboard, [cit. 2008-09-17]. Dostupné online.
10. 1 2  Aaron Gillespie Leaves Underoath Ultimate Guitar
11. 1 2   *UNDERØATH Announces Plans To Disband* [online]. Underoath, 2. október 2011, [cit. 2012-10-02]. Dostupné online.
12. ↑   UNDERØATH To Reunite For Performance At SELF HELP FESTIVAL. *BLABBERMOUTH.NET*, 2015-08-17. Dostupné online [cit. 2017-10-25]. (po anglicky)
13. ↑  Alternative Press Podcast – UnderOATH Interview
14. ↑  Manuel Garcia. *Underoath Interview May 4th 2006* [online]. drivenfaroff.com, 7. máj 2006, [cit. 2008-01-28]. Dostupné online.
15. 1 2  Chamberlain, Spencer; Gillespie, Aaron. *Interview With Underoath* [online]. Europunk.net, 17. júl 2006, [cit. 2008-01-28]. Dostupné online.
16. 1 2 3 4 5  J. DOWNEY, Ryan. *Underoath Biography* [online]. Allmusic, [cit. 2008-01-12]. Dostupné online.
17. ↑   Underoath welcomes new bassist. *Lambgoat.com*, 18. január 2002. Dostupné online [cit. 2008-01-26].
18. 1 2   *Underoath* [online]. artists.letssingit.com, [cit. 2008-01-25]. Dostupné online.
19. ↑   Underoath news and notes. *Lambgoat.com*, 18. november 2003. Dostupné online [cit. 2008-01-26].
20. ↑  WIEDERHORN, Jon. Underoath Rock Like Slipknot, For God's Sake. *MTV*, 2006-12-26. Dostupné online [cit. 2008-01-25].
21. ↑  WIEDERHORN, Jon. *Underoath Rock Like Slipknot, For God's Sake - Music, Celebrity, Artist News* [online]. MTV, 28. december 2005, [cit. 2011-10-16]. Dostupné online.
22. ↑  HARRIS, Chris. Warped Tour Band Underoath Aren't Into Crazy FOOS Parties. *MTV*, 28. marec 2006. Dostupné online [cit. 2008-01-25].
23. ↑  Matt Fink. *Busted: Underoath* [online]. BustedHalo.com, [cit. 2008-01-25]. Dostupné online.
24. ↑   *Artist Chart History* [online]. Billboard, [cit. 2008-01-12]. Dostupné online.
25. ↑  HASTY, Katie. Furtado Scores First Chart Topping Album. *Billboard*, 28. jún 2006. Dostupné online [cit. 2008-01-12].
26. ↑  Mitchell Peters. *Underoath Gets 'Lost In Sound' On New Album* [online]. 15. júl 2008, [cit. 2008-08-18]. Dostupné online.
27. ↑   *Underoath To Release "Survive, Kaleidoscope" Live CD/DVD May 27th* [online]. JesusFreakHideout.com, 17. apríl 2008, [cit. 2008-08-21]. Dostupné online.
28. ↑  McTague, Timothy; Rachel. *Underoath Interview with Tim McTague* [online]. saintrocknroll.com, 18. marec 2007, [cit. 2008-01-12]. Dostupné online.
29. ↑  MCTAGUE, Timothy. Underoath Movie. *underoath777.com*, 3. október 2007. Dostupné online [cit. 2008-01-28].
30. 1 2   *Underoath – Survive, Kaleidoscope* [online]. Billboard, [cit. 2008-08-18]. Šablóna:BillboardID/H/Šablóna:BillboardEncode/H/chart Dostupné online.
31. ↑   *Underoath* [online]. Underoath.sandbag.uk.com, 11. marec 2010, [cit. 2011-10-16]. Dostupné online.
32. ↑
33. ↑  KARAN, Tim. *Exclusive: Underoath reveal release date for "Disambiguation"* [online]. Alternative Press, 31. august 2010, [cit. 2010-08-31]. Dostupné online.
34. ↑  ABELSON, Jon. Alter the Press, [cit. 2010-09-01]. Dostupné online.
35. ↑   *Roadrunner Welcomes Underoath* [online]. Roadrunner Records (United Kingdom), 9. september 2010, [cit. 2010-09-09]. Dostupné online.
36. ↑
37. ↑
38. 1 2 3  Sharpe-Young, Garry. *Underoath* [online]. MusicMight, [cit. 2009-06-20]. Dostupné online.
39. 1 2  Monger, James Christopher. *Define the Great Line* [online]. Allmusic, [cit. 2011-05-19]. Dostupné online.
40. ↑  Cummings, Tony. *Underoath: Metalcore hitmakers 'Lost In The Sound Of Separation'* [online]. Cross Rhythms, 19. október 2008, [cit. 2011-05-19]. Dostupné online.
41. ↑  Thomas, Adams. *Underoath Disambiguation* [online]. Sputnikmusic, 17. november 2010, [cit. 2011-05-19]. Dostupné online.
42. ↑  WILDSMITH, Steve. Blessings of success make metalcore band Underoath bigger than its members. *The Daily Times* (Blount County Publishers LLC), 3. apríl 2011. Dostupné online [cit. 2011-05-19].
43. ↑  Harris, Chris. *Underoath Get Experimental On 'Desperate' Album; Plus Black Tide, Lamb Of God & More News That Rules, In Metal File* [online]. MTV Networks, 23. máj 2008, [cit. 2011-05-19]. Dostupné online.
44. ↑  Anderson, Vince. *Underoath* [online]. Shockwave Magazine, 31. júl 2010, [cit. 2011-05-19]. Dostupné online.
45. 1 2 3 4  Hartwig, Hartwig. *Underoath Define the Great Line* [online]. Sputnikmusic, 20. jún 2006, [cit. 2011-05-19]. Dostupné online.
46. 1 2   *Underoath: The Florida hardcore band making waves in the US* [online]. Cross Rhythms, 1. máj 2002, [cit. 2011-05-19]. Dostupné online.
47. 1 2 3 4  Fryberger, Scott. *Underoath, "Lost In The Sound Of Separation" Review* [online]. Jesus Freak Hideout, 3. september 2008, [cit. 2011-05-19]. Dostupné online.
48. 1 2  Leung, Vivian W.. *Underoath Find Novel Sound With New Line Up* [online]. The Harvard Crimson, 16. november 2010, [cit. 2011-05-19]. Dostupné online.
49. ↑  Cummings, Tony. *Underoath - Define The Great Line* [online]. Cross Rhythms, 12. júl 2006, [cit. 2011-05-19]. Dostupné online.
50. 1 2  Cummings, Tony. *Underoath: Defining The Great Line* [online]. Cross Rhythms, 21. júl 2006, [cit. 2011-05-19]. Dostupné online.
51. 1 2  Burgess, Aaron. *On this rock, you could build a church: Define The Great Line from Underoath* [online]. Alternative Press, [cit. 2011-05-19]. Dostupné online.
52. 1 2  Monger, James Christopher. *Lost in the Sound of Separation* [online]. Allmusic, [cit. 2011-05-19]. Dostupné online.
53. ↑   *Alt Press Magazin No. 206* [online]. Alternative Press, September 2005, [cit. 2011-05-19]. Dostupné online.
54. ↑  Langley, Jonathan. *Underoath - 777* [online]. Cross Rhythms, 17. marec 2008, [cit. 2011-05-19]. Dostupné online.
55. ↑  Van Hor Jr. Ray. *Drop Dead, Gorgeous - 'The Hot N' Heavy'* [online]. About.com, [cit. 2011-05-19]. Dostupné online.
56. ↑  Henderson, Alex. *They're Only Chasing Safety review* [online]. Allmusic, [cit. 2009-06-17]. Dostupné online.
57. ↑  Van Hor Jr. Ray. *Underoath - 'Lost In The Sound Of Separation'* [online]. About.com, [cit. 2011-05-19]. Dostupné online.
58. ↑  POWELL, Mark Allan. *Encyclopedia of Contemporary Christian Music*. [s.l.] : [s.n.]. ISBN 1-56563-679-1. S. 976.
59. ↑  Boland, Casey. *FILE UNDER: Maximum Metalcore: Act Of Depression from Underoath* [online]. Alternative Press, [cit. 2011-05-19]. Dostupné online.
60. ↑  FRIAS, Sherwin. *Underoath, "Cries of the Past" CD Review* [online]. Jesus Freak Hideout, 5. február 2006, [cit. 2011-05-20]. Dostupné online.
61. ↑  *They're Only Chasing Safety* review. Cross Rhythms

Iné projekty
------------

Commons
* Spolupracuj na Commons Commons ponúka multimediálne súbory na tému **Underoath**

Zdroj
-----

*Tento článok je čiastočný alebo úplný preklad článku Underoath na anglickej Wikipédii.*